Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul comitetelor corespunzătoare ale Comisiei Economice pentru Europa a Organizației Națiunilor Unite cu privire la adaptarea la progresul tehnic a Regulamentelor nr. 3, 4, 6, 7, 10, 12, 14, 16, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 și 125 și cu privire la adaptarea la progresul tehnic a Regulamentelor tehnice mondiale nr. 4 și 5 ale Comisiei Economice pentru Europa a Organizației Națiunilor Unite /* COM/2012/0613 final - 2012/0294 (NLE) */





EXPUNERE DE MOTIVE 1. CONTEXTUL PROPUNERII La nivel internațional, Comisia Economică pentru Europa a Organizației Națiunilor Unite (CEE-ONU) elaborează cerințe armonizate, menite să înlăture barierele tehnice din calea comerțului cu autovehicule între părțile contractante la Acordul revizuit din 1958 și să garanteze că astfel de vehicule oferă un nivel ridicat de siguranță și de protecție a mediului. Prin Decizia 97/836/CE a Consiliului din 27 noiembrie 1997, Uniunea a aderat la Acordul Comisiei Economice pentru Europa a Organizației Națiunilor Unite (denumită în continuare „CEE-ONU”) privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații (denumit în continuare „Acordul revizuit din 1958”)[1], iar prin Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de regulamente tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți (denumit în continuare „acordul paralel”)[2], Uniunea a aderat la acordul paralel; Reuniunile WP29 ale CEE-ONU, Forumul mondial pentru armonizarea regulamentelor privind vehiculele, se desfășoară de trei ori pe an, în lunile martie, iunie și noiembrie din fiecare an calendaristic. La fiecare reuniune, se adoptă noi amendamente la regulamentele CEE-ONU sau la regulamentele tehnice mondiale, pentru a se ține seama de progresele tehnice. Înainte de fiecare reuniune WP29, amendamentele respective sunt adoptate de unul dintre cele șase grupuri de lucru care activează în cadrul WP29. În cadrul unei reuniuni ulterioare WP29, are loc votul final pentru adoptarea amendamentelor, adăugirilor și rectificărilor, cu condiția întrunirii cvorumului și a existenței unei majorități calificate în rândul părților contractante. UE este parte contractantă la 2 acorduri (cel din 1958 și cel din 1998) ale WP29 și votează în numele statelor membre. Înaintea fiecărei reuniuni, se pregătește o decizie a Consiliului, cunoscută drept „megadecizie”, care cuprinde lista amendamentelor, adăugirilor și rectificărilor și care îi permite Comisiei să voteze în numele statelor membre în cadrul fiecărei reuniuni WP29. Prezenta decizie a Consiliului definește poziția Uniunii în ce privește votarea amendamentelor, adăugirilor și rectificărilor supuse la vot în noiembrie 2012, la reuniunea WP29 care se va desfășura între 13 și 16 noiembrie 2012. 2. REZULTATELE CONSULTĂRILOR CU PĂRȚILE INTERESATE ȘI EVALUĂRILE IMPACTULUI Comitetul tehnic pentru autovehicule a fost consultat la 8 octombrie 2012, ținându-se totodată seama de observațiile experților din statele membre. 3. ELEMENTELE JURIDICE ALE PROPUNERII · Rezumatul acțiunii propuse Propunerea definește poziția Uniunii privind votarea amendamentelor la regulamentele CEE-ONU nr. 3, 4, 6, 7, 10, 12, 14, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 și 125, a corrigendumului la amendamentul nr. 1 la regulamentul tehnic mondial nr. 4 și la amendamentul nr. 1 la regulamentul tehnic mondial nr. 5 al CEE-ONU. · Temeiul juridic Pentru adaptarea la prevederile specifice ale Tratatului privind funcționarea Uniunii Europene, temeiurile juridice menționate în considerentele 1 și 2 au fost înlocuite cu o referire directă la articolul 218 alineatul (9), cu necesitatea modificării procesului de pregătire a reuniunilor WP29 și cu modificarea formei juridice, care este acum aceea de decizie a Consiliului în loc de decizie a Comisiei, cea din urmă fiind forma utilizată în procesul de pregătire în ultimii 14 ani. · Principiul subsidiarității Doar Uniunea poate vota în favoarea instrumentelor internaționale, cum ar fi proiectele de regulamente CEE-ONU și de regulamente tehnice mondiale, și le poate încorpora în sistemul UE pentru omologarea de tip a autovehiculelor. Prin aceasta se previne nu numai fragmentarea pieței interne, ci se asigură, de asemenea, standarde uniforme în materie de sănătate și de siguranță în întreaga Uniune. Totodată, se obțin avantaje legate de economiile de scară: se pot realiza produse pentru întreaga piață a Uniunii și chiar pentru piața internațională, în loc ca acestea să fie adaptate pentru a obține omologarea de tip națională din fiecare stat membru în parte. Prin urmare, propunerea respectă principiul subsidiarității. · Principiul proporționalității Propunerea respectă principiul proporționalității dat fiind că nu depășește ceea ce este necesar în vederea atingerii obiectivului garantării unei bune funcționări a pieței interne, oferind, în același timp, un nivel înalt de protecție și siguranță publică. · Alegerea instrumentelor Instrumentul propus: decizie a Consiliului. Utilizarea unei decizii a Consiliului se consideră a fi adecvată, fiind în conformitate cu cerințele prevăzute la articolul 218 alineatul (9) din TFUE. 2012/0294 (NLE) Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul comitetelor corespunzătoare ale Comisiei Economice pentru Europa a Organizației Națiunilor Unite cu privire la adaptarea la progresul tehnic a Regulamentelor nr. 3, 4, 6, 7, 10, 12, 14, 16, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 și 125 și cu privire la adaptarea la progresul tehnic a Regulamentelor tehnice mondiale nr. 4 și 5 ale Comisiei Economice pentru Europa a Organizației Națiunilor Unite CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 114 și articolul 218 alineatul (9), având în vedere propunerea Comisiei Europene, întrucât: (1) Prin Decizia 97/836/CE[3] a Consiliului din 27 noiembrie 1997, Uniunea a aderat la Acordul Comisiei Economice pentru Europa a Organizației Națiunilor Unite („CEE-ONU”) privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”); (2) Prin Decizia 2000/125/CE[4] a Consiliului din 31 ianuarie 2000, Uniunea a aderat la Acordul privind stabilirea de regulamente tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți (denumit în continuare „acordul paralel”); (3) Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directiva-cadru)[5] a înlocuit sistemele de omologare ale statelor membre cu o procedură de omologare a Uniunii, care stabilește un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva menționată a încorporat regulamentele CEE-ONU în sistemul de omologare de tip pentru vehicule al UE, fie ca cerințe pentru omologarea de tip, fie ca alternative la legislația Uniunii. De la adoptarea Directivei 2007/46/CE, regulamentele CEE-ONU au înlocuit progresiv legislația Uniunii în cadrul omologării de tip pentru vehicule a UE. (4) Având în vedere experiența acumulată și evoluțiile tehnice, cerințele referitoare la anumite elemente sau aspecte cuprinse în Regulamentele CEE-ONU nr. 3, 4, 6, 7, 10, 12, 14, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 și 125 și în Regulamentele tehnice mondiale nr. 4 și 5 ale CEE-ONU trebuie adaptate. (5) Este necesară stabilirea poziției care urmează să fie adoptată în numele Uniunii în cadrul comitetului administrativ al Acordului revizuit din 1958 și al comitetului executiv al Acordului paralel cu privire la modificările care trebuie aduse actelor menționate ale CEE-ONU. ADOPTĂ PREZENTA DECIZIE: Articolul 1 Poziția care urmează să fie adoptată de Uniunea Europeană în cadrul comitetului administrativ al Acordului revizuit din 1958 și al comitetului executiv al Acordului paralel, ale căror reuniuni se vor desfășura în perioada 13-16 noiembrie 2012, este de a vota în favoarea modificărilor propuse enumerate în anexă. Articolul 2 Prezenta decizie intră în vigoare la data notificării. Articolul 3 Prezenta decizie se adresează Comisiei Europene. Adoptat la Bruxelles, Pentru Consiliu Președintele ANEXĂ Lista menționată la articolul 1: Propunerea de completare 13 la seria de amendamente 02 la Regulamentul nr. 3 (dispozitive retroreflectorizante) || CEE/TRANS/WP.29/2012/62 Propunerea de completare 16 la Regulamentul nr. 4 (iluminarea plăcuțelor de înmatriculare spate) || CEE/TRANS/WP.29/2012/63 Propunerea de completare 23 la seria de amendamente 01 la Regulamentul nr. 6 (lămpi semnalizare direcție) || CEE/TRANS/WP.29/2012/64 Propunerea de corrigendum 1 la revizia 5 la Regulamentul nr. 6 (lămpi semnalizare direcție) || CEE/TRANS/WP.29/2012/110 Propunerea de completare 21 la seria de amendamente 02 la Regulamentul nr. 7 (lămpi de poziție, de stop și de gabarit) || CEE/TRANS/WP.29/2012/65 Propunerea de completare 2 la seria de amendamente 04 la Regulamentul nr. 10 (compatibilitatea electromagnetică) || CEE/TRANS/WP.29/2012/66 Propunerea de completare 2 la seria de amendamente 04 la Regulamentul nr. 12 (sistemul de direcție) || CEE/TRANS/WP.29/2012/96 Propunerea de completare 4 la seria de amendamente 07 la Regulamentul nr. 14 (puncte de ancorare a centurilor de siguranță) || CEE/TRANS/WP.29/2012/42 CEE/TRANS/WP.29/2012/97 Propunerea de completare 3 la seria de amendamente 06 la Regulamentul nr. 16 (centuri de siguranță) || CEE/TRANS/WP.29/2012/43 Propunerea de completare 4 la seria de amendamente 04 la Regulamentul nr. 19 (lămpi de ceață față) || CEE/TRANS/WP.29/2012/67 Propunerea de completare 19 la Regulamentul nr. 23 (lămpi pentru mersul înapoi) || CEE/TRANS/WP.29/2012/68 Propunerea de completare 2 la seria de amendamente 03 la Regulamentul nr. 26 (proeminențe exterioare ale autoturismelor) || CEE/TRANS/WP.29/2012/86 Propunerea de completare 8 la seria de amendamente 02 la Regulamentul nr. 31 [faruri (faruri etanșe cu halogen) (HSB)] || CEE/TRANS/WP.29/2012/69 Propunerea de completare 40 la seria de amendamente 03 la Regulamentul nr. 37 (lămpi cu incandescență) || CEE/TRANS/WP.29/2012/70 Propunerea de completare 16 la Regulamentul nr. 38 (lămpi de ceață spate) || CEE/TRANS/WP.29/2012/71 Propunerea de completare 6 la seria de amendamente 04 la Regulamentul nr. 44 (sisteme de siguranță pentru copii) || CEE/TRANS/WP.29/2012/98 Propunerea de completare 7 la seria de amendamente 01 la Regulamentul nr. 45 (ștergătoare de faruri) || CEE/TRANS/WP.29/2012/72 Propunerea pentru seria de amendamente 04 la Regulamentul nr. 46 (dispozitive de vizibilitate indirectă) || CEE/TRANS/WP.29/2012/87 WP.29-158-08 Propunerea de completare 10 la seria de amendamente 04 la Regulamentul nr. 48 (instalarea dispozitivelor de iluminat și de semnalizare luminoasă ) || CEE/TRANS/WP.29/2012/73 CEE/TRANS/WP.29/2012/73-Corr.1 Propunerea de completare 3 la seria de amendamente 05 la Regulamentul nr. 48 (instalarea dispozitivelor de iluminat și de semnalizare luminoasă ) || CEE/TRANS/WP.29/2012/74 Propunerea de corrigendum 1 la completarea 7 la seria de amendamente 04 la Regulamentul nr. 48 (instalarea dispozitivelor de iluminat și de semnalizare luminoasă ) || CEE/TRANS/WP.29/2012/111 Propunerea de completare 1 la seria de amendamente 06 la Regulamentul nr. 49 [emisii provenite de la motoarele cu aprindere prin comprimare și cu aprindere prin scânteie (alimentate cu GN și GPL)] || CEE/TRANS/WP.29/2012/103 ECE/TRANS/WP.29/2012/103/Corr.1 Propunerea de completare 16 la Regulamentul nr. 50 (lămpi de poziție, de stop și indicatoare de direcție pentru motorete și motociclete) || CEE/TRANS/WP.29/2012/75 Propunerea de completare 14 la seria de amendamente 01 la Regulamentul nr. 53 (instalarea dispozitivelor de iluminat și de semnalizare luminoasă pentru vehiculele de tip L3) || CEE/TRANS/WP.29/2012/76 Propunerea de completare 3 la seria de amendamente 02 la Regulamentul nr. 58 (protecție antiîmpănare spate), || CEE/TRANS/WP.29/2012/88 Propunerea de completare 2 la Regulamentul nr. 61 (proeminențe exterioare ale panoului posterior al cabinei) || CEE/TRANS/WP.29/2012/89 Propunerea de completare 11 la seria de amendamente 01 la Regulamentul nr. 67 (vehicule GPL) || CEE/TRANS/WP.29/2012/90 Propunerea de completare 15 la Regulamentul nr. 77 (lămpi de staționare) || CEE/TRANS/WP.29/2012/77 Propunerea de completare 3 la seria de amendamente 06 la Regulamentul nr. 83 (emisii ale vehiculelor de tip M1 și N1) || CEE/TRANS/WP.29/2012/104 CEE/TRANS/WP.29/2012/105 Propunerea de corrigendum 2 la seria de amendamente 06 la Regulamentul nr. 83 (emisii ale vehiculelor de tip M1 și N1) || CEE/TRANS/WP.29/2012/127 Propunerea de completare 6 la Regulamentul nr. 85 (măsurarea puterii nete) || CEE/TRANS/WP.29/2012/106 Propunerea de completare 16 la Regulamentul nr. 87 (lămpi pentru circulație diurnă ) || CEE/TRANS/WP.29/2012/78 Propunerea de corrigendum 1 la revizia 3 la Regulamentul nr. 90 (piese de schimb pentru sistemul de frânare) Armonizarea versiunilor în limbile engleză și franceză cu textul în limba rusă. || CEE/TRANS/WP.29/2012/117 Propunerea de completare 14 la Regulamentul nr. 91 (lămpi de poziție laterale) || CEE/TRANS/WP.29/2012/79 Propunerea de completare 3 la seria de amendamente 02 la Regulamentul nr. 94 (coliziune frontală) || CEE/TRANS/WP.29/2012/99 Propunerea de corrigendum 1 la completarea 4 la seria de amendamente 01 la Regulamentul nr. 94 (protecție în caz de coliziune frontală) || CEE/TRANS/WP.29/2012/126 Propunerea de completare 2 la seria de amendamente 03 la Regulamentul nr. 95 (coliziune frontală) || CEE/TRANS/WP.29/2012/100 Propunerea de completare 1 la seria de amendamente 03 la Regulamentul nr. 96 [emisii ale vehiculelor cu motoare diesel (tractoare agricole)] || CEE/TRANS/WP.29/2012/107 Propunerea de completare 7 la seria de amendamente 01 la Regulamentul nr. 97 (sisteme de alarmă pentru vehicule) || CEE/TRANS/WP.29/2012/91 Propunerea de completare 4 la seria de amendamente 01 la Regulamentul nr. 98 (faruri cu surse luminoase cu descărcare în gaz) || CEE/TRANS/WP.29/2012/80 Propunerea de corrigendum 1 la revizia 3 la Regulamentul nr. 98 (faruri cu surse luminoase cu descărcare în gaz) || CEE/TRANS/WP.29/2012/61 Propunerea de completare 8 la Regulamentul nr. 99 (surse luminoase cu descărcare în gaz) || CEE/TRANS/WP.29/2012/81 Propunerea de completare 2 la seria de amendamente 01 la Regulamentul nr. 100 (siguranța vehiculelor electrice cu baterie) || CEE/TRANS/WP.29/2012/101 Propunere pentru seria de amendamente 02 la Regulamentul nr. 100 (siguranța vehiculelor electrice cu baterie) || CEE/TRANS/WP.29/2012/102 WP.29-158-06 Propunerea de completare 2 la seria de amendamente 01 la Regulamentul nr. 101 (emisii de CO2/consum de combustibil) || CEE/TRANS/WP.29/2012/108 Propunere pentru seria de amendamente 01 la Regulamentul nr. 110 (echipament GNC ) || CEE/TRANS/WP.29/2012/92 Propunerea de completare 4 la seria de amendamente 01 la Regulamentul nr. 112 (faruri care emit o lumină de întâlnire asimetrică ) || CEE/TRANS/WP.29/2012/82 Propunerea de completare 2 la seria de amendamente 01 la Regulamentul nr. 113 (faruri care emit o lumină de întâlnire simetrică ) || CEE/TRANS/WP.29/2012/83 Propunerea de completare 5 la Regulamentul nr. 115 (sisteme de adaptare GPL-GNC) || CEE/TRANS/WP.29/2012/109 Propunerea de completare 4 la Regulamentul nr. 116 (sisteme de alarmă și antifurt) || CEE/TRANS/WP.29/2012/93 Propunerea de completare 2 la seria de amendamente 02 la Regulamentul nr. 117 (Pneuri - rezistența la rulare, zgomotul de rulare și aderența pe suprafețe umede) || CEE/TRANS/WP.29/2012/54 CEE/TRANS/WP.29/2012/55 WP.29-158-09 Propunerea de completare 2 la seria de amendamente 01 la Regulamentul nr. 119 (lămpi în unghi) || CEE/TRANS/WP.29/2012/84 Propunere pentru seria de amendamente 01 la Regulamentul nr. 121 (identificarea comenzilor, a lămpilor martor și a indicatoarelor) || CEE/TRANS/WP.29/2012/30 Propunerea de completare 8 la Regulamentul nr. 121 (identificarea comenzilor, a lămpilor martor și a indicatoarelor) || CEE/TRANS/WP.29/2012/94 Propunerea de completare 4 la seria de amendamente 01 la Regulamentul nr. 123 [sisteme adaptabile de iluminare față (AFS)] || CEE/TRANS/WP.29/2012/85 Propunere pentru seria de amendamente 01 la Regulamentul nr. 125 (câmp de vizibilitate spre înainte al conducătorilor auto) || CEE/TRANS/WP.29/2012/95 Propunere de amendament 3 la Rezoluția specială nr. 1 (S.R.1) || CEE/TRANS/WP.29/2012/115 Propunere de amendament la R.E.3 (Rezoluția consolidată privind construcția vehiculelor) || CEE/TRANS/WP.29/2012/114 Propunerea de corrigendum 2 la amendamentul 1 la regulamentul tehnic mondial nr. 4 [procedură mondială de omologare a vehiculelor utilitare grele (WHDC)] || CEE/TRANS/WP.29/2012/112 Propunerea de amendament 1 la regulamentul tehnic mondial nr. 5 [sisteme de diagnostic la bord (OBD) pentru vehiculele utilitare grele, armonizate la nivel mondial] || CEE/TRANS/WP.29/2012/AC.3/30 CEE/TRANS/WP.29/2012/113 CEE/TRANS/WP.29/2012/118 [1] JO L 346, 17.12.1997, p. 78. [2] JO L 35, 10.2.2000, p. 12. [3] JO L 346, 17.12.1997, p. 78. [4] JO L 35, 10.2.2000, p. 12. [5] JO L 263, 24.2.2011, p. 1.